**КОМИСИЈИ ЗА СТИПЕНДИЈЕ ОПШТИНЕ ГОРЊИ МИЛАНОВАЦ**

Пријављујем се на Конкурс за доделу студентских стипендија за школску 2024/25 годину и о себи прилажем следеће податке:

*обавезно попунити СВА поља!*

|  |  |
| --- | --- |
| име и презиме студента |  |
| ЈМБГ студента |  |
| адреса пребивалишта студента |  |
| назив факултета/високе школе коју студент похађа у 2024/25. години |  |
| уписана година студија |  |
| остварен просек у преходној 2023/2024 години студија (за све осим бруцоша ) |  |
| средња школа коју је студент похађао 2023/24 године (само за бруцоше) |  |
| контакт телефон/мејл адреса |  |

**Уз пријаву прилажем (обавезно заокружити)**

ОБАВЕЗНО ЗА СВЕ СТУДЕНТЕ

1. Уверење факултета/високе школе о редовно уписаној години основних/апсолвентских/мастер/докторских студија у 2024/25. години, у статусу студента који се финансира из Буџета Републике Србије,

2. Потврду банке о поседовању активног текућег рачуну на име студента која садржи тачан број рачуна за уплату

ОБАВЕЗНО САМО ЗА БРУЦОШЕ

1.Фотокопију Вукове дипломе или уверење средње школе да сам у школској 2023/24. години био/била носилац Вукове дипломе/ученик или ученица генерације.

ОБАВЕЗНО САМО ЗА СТУДЕНТЕ/СТУДЕНТКИЊЕ ОД II ГОДИНЕ СТУДИЈА И СТАРИЈЕ, АПСОЛВЕНТЕ, СТУДИЈЕ МАСТЕР И ДОКТОРСКИХ СТУДИЈА

1. Уверење факултета/високе школе о оствареној просечној оцени у претходној године студија 2023/24 (праг је просек виши од 8,5)

2. Уверење факултета/високе школе да током студирања нисам обнављао/обнављала годину нити користио/користила статус мировања

Упознат/а сам са одредбом члана 103. став 3 Закона о општем управном поступку („Службени гласник РС“, бр. 18/2016 и 95/2018-аутентично тумачење), којом је прописано да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе личне податке неопходне за одлучивање органа, захтев за покретање поступка ће се сматрати неуредним.

|  |
| --- |
| **ОЗНАЧИТЕ ЗНАКОМ X У ПОЉИМА ИСПОД** |
| **РБ** | Подаци из документа | Сагласан/сагласна сам да податке прибави орган | Достављам сам/а |
| **1.** | Уверење о пребивалишту студента |  |  |
| **2.** | Уверење о боравишту (за студенте/студенткиње у статусу избеглог/интерно расељеног лица) |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Својеручан потпис студента/студенткиње

**КОРИСНЕ ИНФОРМАЦИЈЕ ЗА УЧЕСНИКЕ/УЧЕСНИЦЕ КОНКУРСА**

**РОК ЗА ПОДНОШЕЊЕ ПРИЈАВА НА КОНКУРС од 01. октобра до 01. новембра 2024. године** и то поштом, препоручено, на адресу: Општинска управа Општине Горњи Милановац, Таковска 2, са назнаком “Пријава на конкурс за студентске стипендије Општине Горњи Милановац за 2024/25. годину” или непосредно на Јединственом управном месту Општинске управе Општине Горњи Милановац, Таковска 2.

Кандидати/кандидаткиње чије пријаве буду непотпуне позваће се да их допуне у року од 5 дана од пријема позива. Уколико у остављеном року изостане допуна, ове пријаве неће бити ни разматране.

**ДОКАЗИ КОЈИ СЕ ПРИЛАЖУ УЗ ПРИЈАВУ**

Сви докази који се прилажу морају бити званични документи одговарајуће установе (издати у прописаној форми и оверени).

Уколико сте одабрали опцију којом овлашћујете Општинску управу да прикупи, обради и користи Ваше личне податке, уверење о пребивалишту/боравишту биће прибављено по службеној дужности и коришћено само за потребе доношења одлуке по Конкурсу.

Уколико пријаву подносите непосредно на Јединственом управном месту могуће је на лицу места очитати личну карту.

**ПОСТУПАК ОДЛУЧИВАЊА ПО ПОДНЕТИМ ПРИЈАВАМА**

Одлуку о поднетим пријавама, након закључења Конкурса, доноси Комисија за стипендије Општине Горњи Милановац.

Кандидати/кандидаткиње који су незадовољни одлуком Комисије могу, у року од 15 дана од дана пријема обавештења о одлуци, уложити приговор Општинском већу општине Горњи Милановац.

Сва права и обавезе између корисника/кориснице стипендије и Општине Горњи Милановац биће регулисана Уговором о стипендирању који, у име Општине Горњи Милановац, потписује Председник општине Горњи Милановац.

**ПОТПИСИВАЊЕ УГОВОРА И ТЕКУЋИ РАЧУН ЗА ИСПЛАТУ СТИПЕНДИЈЕ**

Председник општине ће, у име Општине, закључити уговор о стипендирању са студентом у року од 30 дана од дана обавештења студента/студенткиње о одлуци Комисије за стипендије којим је она одобрена. У уговор ће се, за сврхе уплате стипендије, унети број текућег рачуна који је достављен уз ову пријаву.

**ЗАКОНСКО ОГРАНИЧЕЊЕ ЗА КОРИСНИКЕ/КОРИСНИЦЕ КОЈИ/КОЈЕ ИСТОВРЕМЕНО КОНКУРИШУ ЗА ДОДЕЛУ ОПШТИНСКЕ И РЕПУБЛИЧКЕ СТИПЕНДИЈЕ/КРЕДИТА**

По одредбама Закона о ученичком и студентском стандарду ("Сл. гласник РС", бр. 18/2010, 55/2013 и 27/2018 - др. закон) *студент/студенткиња који/а је право на студентску стипендију остварио/ла у складу са одлуком надлежног органа јединице локалне самоуправе нема право на републичку студентску стипендију/кредит.*

**СРЕЋНО!**

**ОПШТИНСКА УПРАВА ОПШТИНЕ ГОРЊИ МИЛАНОВАЦ**